વર્ષો પહેલાં અહીં નીલાંચલ નામનો પર્વત હતો તે પર્વતની ઉપર ભગવાન નીલમાધવની મૂર્તિ હતી. દેવતા ભગવાન નીલમાધવની પૂજા કરવા અહીં આવતા હતા. એક વખતની વાત છે તે પર્વત પૃથ્વીની અંદર ચાલ્યો ગયો. દેવતાઓ નીલમાધવની મૂર્તિ સ્વર્ગમાં લઇ ગયા. તે બંનેની યાદમાં આ સ્થળ આજે નીલાંચલના નામે ઓળખાય છે. મંદિરનાં શિખર પર રહેલ ચક્રને નીલછત્ર કહેવાય છે. આ નીલછત્રનું દર્શન જેટલે સુધી થાય છે તે તમામ ક્ષેત્ર જગન્નાથપુરી નામથી ઓળખાય છે. આ ક્ષેત્રનાં અનક નામ છે જેમકે શ્રીક્ષેત્ર, પુરુષોત્તમપુરી, શંખક્ષેત્ર જેની પાછળ તો ઇતિહાસ એ છેકે આખાય વિસ્તારનો આકાર શંખ જેવો છે.